b'\n_START_ARTICLE_\nBevacizumab\n_START_SECTION_\nMehanizem delovanja\n_START_PARAGRAPH_\nVe\xc5\xbee na vaskularni endotelijski rastni dejavnik (VEGF), s \xc4\x8dimer zavira vezavo VEGF na njegova receptorja Flt-1 (VEGFR-1) in KDR (VEGFR-2) na povr\xc5\xa1ini endotelijskih celic. Ker prepre\xc4\x8di biolo\xc5\xa1ki u\xc4\x8dinek VEGF, zmanj\xc5\xa1a o\xc5\xbeiljenje tumorja in tako zavre njegovo rast.\n_START_SECTION_\nUporaba\n_START_PARAGRAPH_\nV kombinaciji z intravenskim 5-fluorouracilom in folinsko kislino ali intravenskim 5-fluorouracilom, folinsko kislino in irinotekanom je indiciran za prvo linijo zdravljenja metastatskega raka debelega \xc4\x8drevesa ali danke. U\xc4\x8dinkovit je tudi pri zdravljenju raka dojke, nedrobnoceli\xc4\x8dnega raka plju\xc4\x8d in ledvi\xc4\x8dnega raka. Ameri\xc5\xa1ki Urad za prehrano in zdravila je maja 2009 odobril tudi uporabo pri ponavljajo\xc4\x8dem se multiformnem glioblastomu.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNajpogostej\xc5\xa1i ne\xc5\xbeeleni u\xc4\x8dinki so pojav sekundarnega raka (rak dojke pri zdravljenju raka debelega \xc4\x8drevesa in danke), zvi\xc5\xa1an krvni tlak, proteinurija, trombembolije, slab\xc5\xa1e celjenje ran, krvavitve, predrtje prebavil.'